Die Ehe der Maria Braun
<s>Die Ehe der Maria Braun () je zapadnonemački igrani film snimljen u režiji Rainera Vernera Fasbindera i premijerno prikazan 1979. godine, poznat kao jedno od najuspešnijih ostvarenja u njegovoj filmografiji.</s><s>Po žanru je drama, a naslovni lik, koga tumači Hana Šigula, je mlada žena koja se za vreme Drugog svetskog rata uda za vojnika koji nestaje, te u posleratnom periodu pokušava obezbediti egzistenciju kroz ljubavnu vezu sa starijim bogatim industrijalcem.</s><s>Originalno zamišljen kao kratki segment političkog omnibus filma Nemačka u jesen, Brak Marije Braun je bio dotada najskuplji, ali i zbog problema u produkciji za Fasbindera najtraumatičniji film.</s><s>Uprkos toga, posle premijere je dobio ne niz pohvala od najuglednijih kritičara i filmaša u svetu, nego je postigao i izuzetan uspeh među publikom, te su svi kasniji filmovi u Fasbinderovoj filmografiji uživali visoki budžet.</s><s>Brak Marije Braun se često navodi kao prvi deo tzv. BRD trilogije posvećene ranim godinama posleratne Zapadne Nemačke, a koji još čine Lola i Čežnja Veronike Voss.</s>

<s>Radnja</s>

<s>Film počinje u Hitlerovoj Nemačkoj 1943. za vreme Drugog svetskog rata.</s><s>Tokom savezničkog bombardovanja Marija se uda za vojnika Hermana Brauna.</s><s>Posle "pola dana i cele noći" koje su proveli zajedno, Herman se vraća na front.</s><s>Posle rata, Mariji je rečeno da je Herman ubijen.</s>

<s>Marija počinje da radi kao hostesa u baru koji posećuju američki vojnici.</s><s>Počinje da razvija odnos sa crnim vojnikom Bilom, koji je podržava i poklanja razne stvari.</s><s>Ostaje trudna sa njim.</s>

<s>Herman, koji nije ubijen, vraća se kući i zatiče Mariju i Bila kako se svlače međusobno.</s><s>Iz toga proizilazi borba između Hermana i Bila.</s><s>U gužvi Marija nenamerno ubije Bila udarivši ga punom bocom po glavi.</s><s>Sudi joj vojni sud, a Marija izražava svoju ljubav i prema Bilu i prema Hermanu.</s><s>Herman tu biva pogođen Marijinom predanošću pa preuzima krivicu za ubistvo i njega zatvaraju.</s><s>Marija kasnije abortira svoju trudnoću, ali pita doktora da joj obeća da će se znati gde je grob.</s><s>U vozu, na putu kući, Marija privlači jednog bogatog industrijalca, Karl Osvalda.</s><s>Osvald, stariji čovek, nudi joj poziciju svoje pomoćnice, ali ona ubrzo postaje njegova ljubavnica.</s><s>Marija posećuje Hermana u zatvoru i priča mu o razvoju situacije, obećavajući da će započeti novi život čim on bude pušten.</s><s>Marija postaje bogata i kupuje kuću.</s>

<s>Osvald poseti Hermana i predlaže mu da on i Marija naslede njegovo bogatstvo posle smrti, ako Herman i dalje želi da ostane sa Marijom u braku.</s><s>Nijedan od njih dvojice ne govori Mariji o ovom dogovoru.</s><s>Nakon što je oslobođen, Herman emigrira u Kanadu i šalje Mariji crvenu ružu svakog meseca da je podseti da je još uvek voli.</s><s>Posle Osvaldove smrti, Herman se vraća u Nemačku i Mariji.</s><s>Kada je pročitan Osvaldov testament, Marija saznaje o njegovom dogovoru sa Hermanom.</s><s>Uznemirena, Marija pali cigaretu i pogine od eksplozije gasa nakon što je zaboravila da ugasi ringlu kada je palila prethodnu cigaretu.</s><s>Da li je to uradila namerno ili ne, nije jasno prikazano.</s>

<s>Uloge
Hanna Schygulla ...</s><s>Maria Braun
Klaus Löwitsch ...</s><s>Hermann Braun
Ivan Desny ...</s><s>Karl Oswald
Gisela Uhlen ...</s><s>Mother
Elisabeth Trissenaar ...</s><s>Betti Klenze
Gottfried John ...</s><s>Willi Klenze
Hark Bohm ...</s><s>Senkenberg
George Byrd ...</s><s>Bill
Claus Holm ...</s><s>Doctor
Günter Lamprecht ...</s><s>Hans Wetzel 
Anton Schiersner ...</s><s>Djed Berger
Sonja Neudorfer ...</s><s>Bolničarka Crvenog križa
Volker Spengler ...</s><s>Kondukter
Isolde Barth ...</s><s>Vevi
Lilo Pempeit ...</s><s>Mrs.</s><s>Ehmke
Bruce Low ...</s><s>Amerikanac na konferenciji
Günther Kaufmann ...</s><s>Amerikanac u vozu
Karl-Heinz von Hassel ...</s><s>Prosecuting attorney 
Hannes Kaetner ...</s><s>Mirovni sudija
Kristine de Loup ...</s><s>Notar</s>

<s>Napomene</s>

<s>Izvori</s>

<s>Vanjske veze</s>

<s>Die Ehe der Maria Braun at Film Portal 
 Die Ehe der Maria Braun at the Rainer Werner Fassbinder Foundation's Official Website 
A Market for Emotions: The Marriage of Maria Braun Production History an essay by Michael Töteberg at the Criterion Collection</s>

<s>Zapadnonjemački filmovi
Dramski filmovi</s>

